Powerball ພວມຂາຍດີ ຂະນະທີ່ ລາງວັນທີ 1 ຖີບຂຶ້ນ ກາຍ 600 ລ້ານ 
​ເງິນລາງວັນທີນຶ່ງ ຂອງ​ລັອດ​ເຕີ​ລີ Powerball 600 ລ້ານ​ໂດ​ລາ ​ຊຶ່ງຈະອອກ ໃນແລງວັນເສົາມື້ນີ້ ກໍາລັງລໍຖ້າຜູ້ໂຊກດີ.
ສະຫະລັດ ກໍາລັງຕື່ນເຕັ້ນ ພາກັນຊື້ເລກ ລັອດເຕີລີ Powerball ເງິນລາງວັນຂອງລັອດເຕີລີ Powerball ທີ່ມີຫຼາຍໆລັດເຂົ້າຮ່ວມ ນຳ ສຳລັບງວດທີ່ອອກໃນແລງວັນເສົາມື້ນີ້ ໄດ້ເພີ້ມຂຶ້ນເປັນ 600 ລ້ານໂດລາ ຖ້າຖືກ ແຕ່ພຽງຜູ້ດຽວ ໃນແຕ່ລະຊົ່ວໂມງ ບັດລັອດ ເຕີລີ Powerball ໃບນຶ່ງ 2 ໂດລານັ້ນ ໄດ້ມີການຂາຍເປັນລ້ານໆ ໃບຊຶ່ງເຈົ້າໜ້າທີ່ເວົ້າວ່າ ມີທ່າທາງວ່າເງິນລາງວັນອາດຈະເພີ້ມສູງ ຂຶ້ນຕື່ມ ກ່ອນທີ່ຈະເລກຈະອອກ ຜູ້ໂຊກດີ ຕ້ອງຖືກເລກໝົດທັງຫ້າໂຕ ພ້ອມດ້ວຍເລກພິເສດ Powerball ອີກນຶ່ງໂຕ ຈຶ່ງຈະໄດ້ຮັບເງິນລາງວັນທີນຶ່ງ ໂອກາດທີ່ຈະຖືກລາງວັນທີນຶ່ງຂອງລັອດເຕີລີ Powerball ແມ່ນນຶ່ງໃນຈໍານວນ 175 ລ້ານ ລາງວັນລັອດເຕີລີໃຫຍ່ທີ່ສຸດໃນປະວັດສາດສະຫະລັດ ແມ່ນ 656 ລ້ານໂດລາ ຊຶ່ງ ໄດ້ແບ່ງກັນ ລະຫວ່າງຜູ້ຖືກ 3 ຄົນ ໃນປີກາຍນີ້ ລາງວັນລອັດເຕີລີທີ່ໃຫຍ່ສຸດຂອງໂລກ ໄດ້ແກ່ລາງວັນລັອດເຕີລ El Gordo ຂອງສະເປນ ທີ່ແບ່ງເງິນລາງວັນ 3 ພັນລ້ານໂດລາ ລະຫວ່າງພວກທີ່ຖືກຫຼາຍພັນຄົນ ໃນປີກາຍນີ້